السلام عليكم
................
#بقلم _الكاتبة _ناز
كون يمك يا بحر خايف عليك ومن كثر خوفي ردت بجفوفي المك كون يمك كل قصص عمري انت بيهه وبكل سطر يتردد اسمك روحي تجفل كل غزاله الشارده وتابعها سهمك يلهويتك وعشكت حتى التراب عليه اثار جدمك لاتكول انسان يسمر شنسه منك هالبعد وكل هالمسافه وانت بي...
""""""""""""""
نرجس ...فاتو محمد واحمد كامشين فهد منا ومنا ميكدر يمشي رجلة اليمنة وايدة اليسرة مجبسات شفت حالتة هيج جنت حاسة وكلبي ناغزني انو صايرلة شي بس ما كالولنة اختنكت ونزلن دموعي مشو مسافة صغيرة ركضت عمة ميسون شبكت فهد كامت تشهك وتبجي وتحجي
عمة ميسون ... يمة يوليدي شصاير بيك يبعد امك يولو مو كلتو مابي شي ليش جبتو وليدي مكسر
ضلت حاضنتة وتبجي مردت كلبي بشهكاتهة
شوية وفاتو عمو سمير وعمو ماهر كايدين جدو منا ومنا ويمشونة ع كيفهم فاتو وكعدو ع القنفة وخلو ورة ضهرة مخدة حتة ينتجي عليهة
راحت ماما سئلت عمو ماهر ع حالت جدو وكاللهة من شاف حالت فهد هيج صعد ضغطة وتخربط هناك تحمدتلة بسلامة وراحت ع فهد هم تحمدتلة برجوعة بسلامة ورجعت وكفت بمكانهة
راحن مها ورقية سلمن ع فهد وباسنة وكعدن يمة شوية وكامن كعدت يمة عمة ميسون وخلت ورة ضهرة مخدة عقج وجهو وانتجة وهوة يرجع ضهرة ببطء انتجة وخلة راسة ع الحايط وتنهد وكال اريد مي كامت مها تركض اتجيبلة المي ما اشوف بس نور كمزت ورا مها
وصلت لباب الصالة واخذت المي من مها وكالت اني اريد اوديلهيا انطتهة المي بدون متحجي راحت نور وتمشي بكل ثقة ورافعة راسهة وتتمايل ابمشيتهة عبالك عدهة عرض ازياء ولاجن رايحة تقدم مي حيل تنرفزت من تصرفهة اني ابنية مثلهة ولعبت نفسي من مياعتهة دا شلون الولد
قدمتلة المي ديلزم الكلاص وتعمدت تحرك الكلاص وتكبة شوية ع قميصة وكالتلة اترك الكلاص اني اشربك لان ايدك ترجف هوة ما ناقشهة ضل ساكت صبت انوب وشربتة بيدهة كدام ابوهة واخوانهة والكل شكد صلفة ومتستحي تتعمد اتسوي هيج حتة تغيضني
راحت قدمتلهم كلهم وكعدت يم امهة والابتسامة شاكة حلكهة عبالك فايزة بكاس العالم
عقجت حواجبي والدموع متجمعة بعيني طلعت من يمهم ورحت بلمطبخ خليت ايدي ع حلكي وكمت اشهك وابجي روحي تفرفح ع فهد اباوع علي من بعيد اريد اكعد يمة اريد اكلة شنو اليأذيك اريد اخفف عنة المة وجعة بس كل هاذة ماكدر اسوي كدامهم مسحت ادموعي وغسلت وجهي عدلت نفسي وطبيت يمهم شوية وجدو كال يلاا بوية كومو نامو وانتن يبنيات افرشن لاخيجن فهد هناا
حجة فهد وهو يضغط ع عيونو بيدة الثانية وكال لاجدي ماكدر انام هناا
الجد ... شلون بوية انتة شايف حالتك شصاير بيهة وين تكدر تصعد الدرج
أنت تقرأ
احضان من جمرMystery / Thriller
للعينِ سِحْرٌ فاتكٌ قتّالُ ورموشُها تحتَ السيوفِ نِبالُ ما للمليحةِ لا تجودُ بنظرةٍ أمْ أنّ بدء الوصلِ فيه دلالُ بعضُ العيونِ تريكَ كونًا هادئا والبعضُ فيها يَكمُنُ الزلزالُ